**Maude Elizabeth Seymour Abbott** (født 18. mars 1869 i Saint-André-Est i Quebec i Canada, død 2. september 1940 i Montréal) var en kanadisk lege. Hun var en av de første kvinnelige legene i Canada og en ledende ekspert på medfødte hjertefeil.

Liv og virke
------------

### Bakgrunn

Maude het opprinnelig **Balbin** til etternavn. Hun mistet allerede i småpikealder som mor; faren dro sin vei. Hun og storesøsteren Alice ble deretter oppdratt av sin mormor, som også offisielt adopterte henne. Hun var kusinen til John Abbott, Canadas tredje statsminister.

Hun kom gjennom det tredje opptaket av kvinnelige studenter til Faculty of Arts ved McGill University i Montréal. Hon ble likevel nektet opptak til det medisinske fakultet siden hun var kvinne. Hun valgte derfor å studere ved Bishop's University. Hun ble der eneste kvinne uteksaminert i 1894. 

### Medisiner

Hun fikk deretter forskingsopphold i Zürich, Wien, Edinburgh og Glasgow. I 1897 åpnet hun en frittstående klinikk viet til behandling av kvinner og barn. Her gjorde hun meget banebrytende arbeid innen sitt felt av patologien. 

Hun ble assisterende kurator ved McGill Patologiske museum i 1899, kurator i 1901.

I 1910 ble Abbott æresdoktor ved McGills museum og *Lecturer in Pathology*. Til tross for hennes store vitenskapelige produksjon ble hun aldri mer enn assisterende professor, en tittel hun fikk i 1925.

Hennes kapittel om medfødte hjertefeil i William Oslers *System of Medicine* fra 1908, kan regnes som begynnelsen av pediatrisk kardiologi (barnekardiologi) som egen medisinsk retning. Hennes mest markante verk er *Atlas of Congenital Heart Disease* fra 1936. I dette verket analyserte hun over tusen kasus, og utviklet et helt nytt klassifikasjonssystem for de medfødte hjertefeil.

Carnegie Foundation skjenket henne 2500 Dollar for å ferdigstille et verk om hjertesykdommer, men dette rakk hun ikke å bli fredig med. 

Maude Abbott fikk plass i *Canadian Medical Hall of Fame* post mortem, i 1994. Hun er eneste kvinne blant de femti som er avbildet i det store veggmaleriet til Diego Rivera, *La Historia de la Cardiología*, i Mexico by.

Referanser
----------

1. 1 2   FemBio-Datenbank, oppført som Maude Elizabeth Abbott, FemBio-ID 24, besøkt 9. oktober 2017[Hentet fra Wikidata]
2. 1 2   Collective Biographies of Women, oppført som Dr. Maude E.S. Abbott, Collective Biographies of Women ID 12492, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6184dh3, besøkt 9. oktober 2017[Hentet fra Wikidata]
4. 1 2 3 4   The Biographical Dictionary of Women in Science, side(r) 1, bind 1[Hentet fra Wikidata]
5. ↑   www.cdnmedhall.org[Hentet fra Wikidata]
6. 1 2   Répertoire du patrimoine culturel du Québec, Québec cultural heritage directory people ID 10266, besøkt 21. mai 2019[Hentet fra Wikidata]
7. ↑   Directory of Federal Heritage Designations, National Historic People ID 1561, besøkt 13. mars 2021[Hentet fra Wikidata]
8. ↑  William N. Evans: The relationship between Maude Abbot an Helen Taussig: connecting the historical dots. *Cardiology in the Young* 2008; 18: 557-564.
9. ↑  «Dr. Maude Abbott». *Laurentian Heritage Magazine*. Besøkt 31. desember 2012.

Eksterne lenker
---------------

* Biografi fra National Library of Medicine i USA

|  |  |
| --- | --- |
| Oppslagsverk/autoritetsdata | Canadian Encyclopedia **·** Folkeforbundet **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** SUDOC **·** NLA **·** NKC **·** CiNii
 |